kardosdrur/scandi-wiki huggingface dataset:
Elle-Mie Ejdrup Hansen

Elle-Mie Ejdrup Hansen, (født 1958 i Fårvang) er en dansk kunstner uddannet på Designskolen Kolding.

Kunstnerisk praksis 
Elle-Mie Ejdrup Hansen arbejder konceptuelt med det skulpturelle og rumlige, herunder 'linien', som er et gennemgående tema i flere af hendes værker. Hun er især kendt for sine store stedsspecifikke og sociale værker i det offentlige rum med politisk og historisk indhold, herunder værket ”Fredsskulptur 1995” langs den Jyske Vestkyst i forbindelse med 50 året for Danmarks befrielse.

Medlem af Dansk Kunstnersamfund, Billedhuggersektionen.

Udvalgte værker 
 "Freihet", skitseforslag, Tempelhof, Berlin (2015)
 ”One Hundred Meters Sky”, Sculpture by the Sea (2013)
 ”Lys og stemmer”, udendørs installation i seks Østjyske landskaber i samarbejde med komponist Marie Højlund (2012) 
 ”Gellerup – Light and Change”, Gellrupparken, Århus (2010) 
 ”Fra aften til morgen”, LED-lys installation, Gestengen (2009) 
 “The Sound of”, Rådhuset Ringkøbing- Skjern (2009) 
 “Linien – Lyset”, 4 maj 1995 og “Fredsskulptur 1995”, 5 maj – 15 August 1995

Udgivelser 
 'Himlen Ind - Lyset Ned - Blikket Ud’ (2015)
 'Freiheit' (oplag 30 stk) (2015)
 'LYS - Landskab og Stemmer' (2012)
 'Space and Spatiality' (2002)
 'Fredsskulptur' (1995)
 'Fredsskulptur Skitser' (1995)
 'Linien - Lyset' (1993)

Udsmykninger 
Langenæs Kirke, Århus (2014), Atletion, Aarhus (2011), “The Line”, Thyborøn Harboør (2001), Altertavlen i Adventskirken, Vanløse (2000), “Earth”, Struer Skolen (1996).

Hædersbevisninger 
Farveprisen 2015, Nordea Fundation Prize for værket “One hundred Meters Sky” på udstillingen Sculpture by the Sea (2013), Statens Kunstfonds arbejdslegat (2010), Anne Marie Talmanyis Legat (2009), Anna Nordlander, Nordic Art Prize (1997)

Tillidsposter 
Formand for Kunsthal Aarhus (2013-2015), Statens Værksteder for Kunst og Håndværk (2010-), Rådgiver for Vadehavsfestivallen 2010, Jurymedlem i konkurrencen “Sustainable living”, Kunstakademiet Arkitektskole (2009), Kunstkonsulent Århus Amt (2004-2006), medlem af tænketanken Kunst, teknologi kultur i Århus (2004-2005).

Andet 
Institutleder for industrielt Design og interaktive Medier på Designskolen Kolding fra 2001-2009.

Artikler 
6000 avis artikler i forbindelse med Fredsskulptur 1995 (af blandt andre Claus Bryld (1997 og 2015)).

Eksterne link 
 
 Kunstnerens egen hjemmeside 
 Langenæskirken i Århus 
 artikel i Samvirke 
 DR dk VORES KUNST Weilbachs 
 

Kunstnere fra Danmark
Malere fra Danmark
Tegnere fra Danmark
Kvindelige kunstnere fra Danmark
North American Football Confederation

North American Football Confederation blev grundlagt i 1946 og var forløber til CONCACAF. Det var det styrende organ indenfor fodbold i Nordamerika indtil det fusionerede med Confederación Centroamericana y del Caribe de Futbol for at danne CONCACAF.

Den første præsident for NAFC var Carlos Alonso, der blev valgt den 19. december 1946 i Havana. 

NAFC-navnet blev kortvarigt genoplivet i begyndelsen af 1990'erne for at finde en nordamerikansk mester. Genoplivningen blev opgivet med oprettelsen af Gold Cup.

Lande 
Følgende lande var repræsenteret i NAFC:

NAFC Championship 
Fire turneringer blev afholdt under navnet NAFC Championship. Vinderne var:
 1947 - Mexico
 1949 - Mexico 
 1990 - Canada
 1991 - Mexico

Referencer

Eksterne henvisninger 
NAFC, CCCF og CONCACAF mesterskaber
Fodboldorganisationer
Johann Ludwig Burckhardt

Johann Ludwig Burckhardt (født 24. november 1784 ved Lausanne, død 17. april 1817 i Kairo) var en schweizisk forskningsrejsende og orientalist.

Burckhardt, hvis familie var fra Basel, studerede i Leipzig og Göttingen. I 1806 rejste han til London og kom på Blumenbachs anbefaling i forbindelse med sir Joseph Banks og det afrikanske selskab, der modtog hans tilbud om at foretage en rejse til det indre Afrika. Efter at have studeret i London og Cambridge og på forskellig måde hærdet sig til foretagendet, rejste Burckhardt 1809 over Malta til Aleppo, hvor han forklædte sig som muhammedaner og tog navnet Ibrahim ibn Abdallah. Efter to års forløb talte Burckhardt så godt arabisk og havde så godt kendskab til Koranen og til østerlandske sæder og skikke, at han kunne gå for at være en muslimsk lærd. Under sit ophold i Syrien besøgte Burckhardt Palmyra, Damaskus og Libanon og rejste derefter over land til Kairo, hvor han ville støde til en karavane til Fezzan, hvorfra han ville forske efter Nigers kilde.

Kilder 

 

Orientalister
Filologer fra Schweiz
Max Burckhard

Max Eugen Burckhard (14. juli 1854 i Korneuburg—16. marts 1912) var en østrigsk jurist, publicist og teaterdirektør.

Kilder 

 

Jurister fra Østrig
Journalister fra Østrig
Moriz Benedikt

Moriz Benedikt henviser til:

 Moriz Benedikt (neurolog) (1835–1920) – østrigsk neurolog
 Moriz Benedikt (publicist) (1849–1920) – østrigsk publicist
Francis Burdett

Sir Francis Burdett (født 25. januar 1770, død 23. januar 1844) var en engelsk politiker.

Burdett, der tilhørte  af en gammel normannisk adelsæt, ægtede 1793 en datter af den rige bankier Coutts og  arvede 1797 sin faders store godser. Under et ophold i Paris 1789 overværede han møder i Nationalforsamlingen og i klubberne og blev stærkt påvirket deraf. I 1796 valgtes Burdett til Underhuset og talte allerede 1797 imod fortsættelse af krigen med Frankrig. I 1802 opnåede han valg i Middlesex efter en heftig og kostbar valgkamp; men både dette valg og omvalget 1805 forkastedes efter langvarige undersøgelser og medførte umådelige omkostninger (40000 £). Derimod valgtes han 1807 i Westminster uden nogen udgift, men efter livlig kamp og blev siden uafbrudt genvalgt indtil 1837.

Kilder 

 

Medlemmer af Underhuset
Briter i 1700-tallet
Briter i 1800-tallet
Godsejere fra England
Auguste Burdeau

Auguste Laurent Burdeau (1851—1894) var en fransk minister.

Kilder 

 

Finansministre fra Frankrig
Radikale fra Frankrig
Ministre for Frankrigs oversøiske områder
Tosca (restaurant)

Café Tosca var en danserestaurant i to etager som lå i Frederiksberggade 24 på Strøget i København og var ejet af Karl Schultz.

Tosca var kendt under besættelsen som et sted, hvor der kom mange tyske soldater med deres danske veninder, og hvor også stikkere færdedes. I oktober 1943 blev stedet ramt af to bombeattentater. 9. oktober blev nogle tyske soldater og to af deres danske veninder såret. Fem dage efter eksploderede en større bombe som sårede flere. I juni 1944 var der igen et bombeangreb mod Tosca, men det mislykkedes. Begge gange var det den kommunistiske modstandsgruppe BOPA som stod bag. Restauranten blev raseret og inventaret smidt ud på gaden af københavnerne den 5. maj 1945.

Kilder
 6. maj: Tosca stormet - b.dk
 Filmklip af raseringen af Tosca 6. maj 1945: Cafe Tosca raseres 

Værtshuse og spisesteder i København
Danmark under 2. verdenskrig
Lokaliteter i Danmark i 2. verdenskrig
Begivenheder i 1943
Begivenheder i 1944
København i 1900-tallet
Indre By (København)
Marianne Jørgensen (billedkunstner)

Marianne Jørgensen (født 1959) er en dansk kunstner uddannet på Det Jyske Kunstakademi 1981-1985.

Kunstnerisk praksis 
Marianne Jørgensen arbejder med installationer, skulptur, arkitektur, video og fotografi ofte udenfor kunstinstitutionens rammer. Hendes kunstneriske arbejde er beslægtet med land art og hendes tilgang er konceptuel mens værkernes karakter spænder fra det poetiske til det kritiske. Hun arbejder ofte med det nære men i stor skala med materialer såsom jord, græs og andre planter. Bearbejdninger af større arealer med for eksempel skrift udført i asfalt eller rullegræs eller som trampede stier er eksempler på værker.
I 1980erne var Marianne Jørgensen en del af kunstnerkollektivet Solkorset, som med en række komplekse og nyskabende værker eksperimenterede banebrydende med kunsten i et udvidet felt mellem rum, arkitektur og skulptur.

Hædersbevisninger 
Carl Nielsen og Anne Marie Carl-Nielsens Legat (2014),
Statens Kunstfonds treårige arbejdsstipendium (2014-2017)

Kunstnersammenslutninger 
Jylland

Eksterne link 
 ugens kunstner på Kunsten.nu
 artikel på Kunsten.nu
 
 

Billedkunstnere fra Danmark
Billedhuggere fra Danmark
Kvindelige kunstnere fra Danmark
Modtagere af Ole Haslunds Kunstnerfonds legat
DR P5

DR P5 er en af DR's digitale radiokanaler. Den erstattede P4 Danmark d. 2. november 2009.
P5 henvender sig til det modne publikum over 60 år.

Programmer 

 Brunch på P5
 Dansktoppen
 Det gode selskab
 Eldorado
 Giro 413
 Hithouse
 Hit på Hit
 Hotellet
 Nyborg station
 P5 morgen
 P5 på stribe
 Singlepladen
 Studie 5
 Stå op med Scharling Toft

Værter 

 Charlotte Striib
 Dan Rachlin
 Dennis Johannesson
 Gitte Førby
 Jens Rasmussen
 Jørgen De Mylius
 Ole Jacobsen
 Ole Tøpholm
 Rasmus Scharling Toft
 Rikke Frahm
 Søren Hansen

Tidligere værter 
 Alex Nyborg Madsen
 Anders Bisgaard
 Carsten Løvschall
 Charlotte Mørck
 Connie Warnick Aagaard
 Flemming Nielsen
 Gert Eilrich
 Hans Otto Bisgaard
 Jesper Maigaard
 Jørgen Bøgen
 Karlo Staunskær
 Kirsten Siggaard
 Leif Wivelsted
 Margaret Lindhardt
 Monica Krog-Meyer
 Nis Boesdal
 Peter Sten
 Søren Dahl

Noter

P5
Etableret i 2009
Samtgemeinde Holtriem

Samtgemeinde Holtriem er den ene af to samtgemeinden i den niedersachiske Landkreis Wittmund (den anden er Samtgemeinde Esens) og en af seks samtgemeinden i Østfrisland. Administrationen ligger i byen Westerholt. Samtgemeinden ligger i den vestlige del af landkreisen og ligger i nærheden af Nordsøkysten, uden at grænse direkte til den.
Holtriem var en del af den historiske region Harlingerland.

Geografi 
Hovedbyen Westerholt ligger cirka halvvejs mellem den mod syd liggende by Aurich og Nordsøkysten. Aurich ligger ca. 13 km mod syd. Andre byer i nærheden er Esens mod nordøst, Norden mod vest. Samtgemeinden grænser mod nord, vest og syd til kommuner i Landkreis Aurich. Grænsen til Landkreis Aurich er 29,5 kilometer lang.

Inddeling 
Samtgemeinde Holtriem består af otte kommuner med tilhørende landsbyer og bebyggelser. (Indbyggere pr 31. december 2013).

Nabokommuner 
Samtgemeinden grænser til (med uret fra syd) byen Aurich (syd) samt kommunerne Großheide (vest) og Dornum (nord), alle tre i Landkreis Aurich. Mod nordøst og øst grænser Holtriem til kommunerne i Samtgemeinde Esens i Landkreis Wittmund: Holtgast, Moorweg, og Dunum.

Eksterne kilder/henvisninger 

 Samtgemeindens websted.

Kommuner i Niedersachsen
Blomberg (Landkreis Wittmund)

Blomberg er en kommune i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen.
 
Kommunen havde i 2013 knap 1.700 indbyggere og et areal på 12,80 kvadratkilometer. Blomberg grænser (med uret fra vest) til kommunen Neuschoo (ligeledes i Samtgemeinde Holtriem), kommunerne Moorweg og Dunum (begge i Samtgemeinde Esens) samt landsbyen Langefeld i bykommunen Aurich.

Blomberg opstod ved den preußiske kolonisation fra 1765. Fra 1972 har kommunen været en del af Samtgemeinde Holtriem.

Eksterne kilder/henvisninger 

 Samtgemeinde Holtriem
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Blomberg

Blomberg kan henvise til flere artikler:

 Blomberg (Landkreis Wittmund) en by i Landkreis Wittmund i Niedersachsen, Tyskland.
  en by Kreis Lippe i Nordrhein-Westfalen
Hans-Georg von Friedeburg

Hans-Georg von Friedeburg (født 15. juli 1895 i Strassburg, død 23. maj 1945 i Flensburg-Mürwik) var den sidste kommanderende admiral i Det Tredje Riges Kriegsmarine.

På trods af at han havde en jødisk bedstemor, var han en ivrig nazist. Der blev flere gange rettet anklager mod hans jødiske baggrund, men han blev beskyttet af Heinrich Himmler.

Biografi 
Hans-Georg von Friedeburg indtrådte i Kaiserliche Marine den 1. april 1914 som søkadet. Under 1. verdenskrig blev han i december 1914 forfremmet til "Fähnrich zur See" og gjorde tjeneste på slagskibet SMS Kronprinz og tog del i Søslaget ved Jylland mod Royal Navy. Den 13. juli 1916 blev han forfremmet til "Leutnant zur See. I december 1917 var Friedeburg efter et halvt års uddannelse fra juni 1918 til slutningen af krigen vagtofficer på undervandsbåden SM U 114. 
  
Da Karl Dönitz blev Det Tredje Riges sidste fører i 1945, var Friedeburg øverstbefalende for Kriegsmarine fra den 1. maj til den 23. maj 1945. Tidligt i maj 1945 blev Friedeburg pålagt at få en fredsaftale i stand med De Allierede. Han var leder af den tyske delegation, som kapitulerede til den britiske delegation under ledelse af feltmarskal Bernard Montgomery på Lüneburger Heide den 4. maj. Det førte til, at de tyske styrker i Holland, Danmark og det nordvestlige Tyskland overgav sig. Friedeburg undertegnede den fuldstændige kapitulation i Reims den 7. maj og i Berlin den 8. maj.

Den 23. maj 1945 blev von Friedeburg anholdt af britiske soldater mistænkt for krigsforbrydelser. Samme dag begik han selvmord ved at indtage gift.

Von Friedeburg var siden 1921 gift med Ursula von Harlem (født 1899). Parret fik to sønner.

Eksterne henvisninger 

 www.lexikon-der-wehrmacht
 Es ging nicht anders,www.spiegel 

Admiraler i Kriegsmarine
Admiraler fra Tyskland
Personer fra Strasbourg
Personer der har begået selvmord
Tyskere i 2. verdenskrig
Malmö konsthall

Malmö konsthall er en kunsthal i det centrale Malmø.

Malmø kunstgalleri er tegnet af Klas Anshelm og blev indviet i 1975. Den viser hvert år omkring ti udstillinger og har omkring 200.000 besøgende om året.

Chefer 
 Diana Baldon fra 2014
 Jacob Fabricius 2007-13
 Lars Grambye november 2003-december 2007
 Anna Holmbom (fungerende) 2001-november 2003
 Bera Nordal 1997–2001
 Sune Nordgren 1990-96
 Björn Springfeldt 1986–90
 Eje Högestätt 1975-86 (den første chef)

Noter

Eksterne henvisninger 

 

Konsthall
Konsthall
Kunsthaller
Otto Frederik Kralund

Otto Frederik Kralund (O. F. Kralund) (født 18. marts 1815 i Fredericia og død 13. januar 1892 i Kolding).

Han tog juridisk eksamen i 1835, blev prøveprokurator 1857 og prokurator 1859. 
Otto giftede sig med Marie Amalie Find (1818 - 1899) d. 11 Aug 1843 iHjarup. De fik sammen Henriette Otilie Kralund (1851 - 1927)
I anerkendelse af sin virksomhed ved organiseringen af byens forplejningsvæsen under Treårskrigen blev han kammer-assessor i 1849.

P. Eliassen beskriver at O. F. Kralund havde stor indflydelse i by og egn, uden nogensinde at være populær. 
Før byen fik pengeinstitutter var han byens ”sparekasse”. Han modtog indskud og lånte penge ud. Det fortælles, at han behandlede låneansøgere siddende med ryggen til, og også takkede af med ryggen til. Bøs og affejende kunne han være, men eftermælet siger, at ”de, der skænkede ham tillid, var sikre hos ham”. Således rystede mennesker af skræk, når de skulle søge penge på hans kontor.

O. F. Kralund var medstifter af byens første bank Kolding Laane- og Diskontokasse i 1856, hvor han var den første direktør og var meget magtfuld. Kolding Laane- og Diskontokasse er i dag Sydbank efter flere sammenlægninger og opkøb.

O. F. Kralund skænkede en del af grunden til Haandværker- og Industriforeningens Fribolig på Tøndervej.  Grundstykket lå øst for hans egen villa på hjørnet af Tøndervej og Sct. Michaelsgade (tidligere Kralundsgade). Friboligen opførtes 1877 og er nu ejerlejligheder. Gaderne Kralundsgade og Ottosgade blev opkaldt efter ham. Kralundsgade blev 1995 omdøbt til Sct. Michaelsgade.

Marielundsskoven skænkede O. F. Kralund i 1875 til Kolding Kommune med ”Selskabet til Kolding og Omegns Forskønnelse” som bruger og administrator.
O. F. Kralund havde dog overdraget gaven allerede i 1873, men gavebrevet er dateret 1875. 
I gavebrevets §4 hedder det: ”Efter min hustru Marie Kralund født Find skal den bortskjænkede Eiendom stedse føre navnet ”Marielund” og den store Steen, som er opreist i Skoven, og indhugget dette Navn, skal bestandig fredes og beholde sin nuværende Plads”.
Således er Marielundskoven opkaldt efter hans hustru.

Kilder og referencer
 Koldingwiki - 6/5-2015
 Krogsgård.name - 6/5-2015
 Koldingwiki - 6/5-2015
 Poul Dedenroth-Schou: Foreningen af Håndværkere og Industridrivende i Kolding 1862-1987, 1987.

Erhvervsfolk fra Danmark
Operation Valkyrie (film)

Operation Valkyrie er en amerikansk-tysk spændingsfilm fra 2008, instrueret af Brian Singer med Tom Cruise i hovedrollen.

Filmen er baseret på det faktiske forløb, der udspandt sig i forbindelse med attentatet på Hitler i 1944 og den efterfølgende forgæves gennemførelse af Operation Valkyrie. Cruise spiller rollen som komplottets leder Claus von Stauffenberg.

Filmen havde premiere i Danmark den 20. februar 2009.

Eksterne henvisninger 
 

Amerikanske film fra 2008
Film baseret på virkelige begivenheder
Thrillerfilm fra USA
Tyske film fra 2008
Dramafilm fra Tyskland
Dramafilm fra USA
Film om 2. verdenskrig
Roar og Helge

Roar og Helge er en statue der står på Rådhustorvet i Roskilde. Statuen er af Johan Galster og fra 1939. Gipsmodellen fra 1933 vandt 1. præmie i konkurrencen om "Roar og Helge" til Rådhustorvet i Roskilde.

Referencer 

Roskilde
Skulpturer i Danmark
Etableret i 1939
Eversmeer

Eversmeer er en kommune i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen.

Kommunen ligger et tidligere større østfrislandsk moseområde, som der i dag kun er små rester tilbage af. I kommunen område ligger højmosefladen hvor den 89,2 hektar store Ewiges Meer, der er Tysklands største højmosesø, ligger. Området har siden 1939 været fredet som Naturschutzgebiet.

Eksterne kilder/henvisninger 

 Samtgemeinde Holtriem 
 Befolkning 31. december 2013 (Tabel K1020014)  Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Nenndorf (Landkreis Wittmund)

Nenndorf er en kommune i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen.

I kommunen blev der i 1998 opført en vindmøllepark med 35 møller med en effekt på 52,5 megawatt.

Eksterne kilder/henvisninger 

 Samtgemeinde Holtriem
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen
Dalruner

Dalruner er en type af runer, som blev brugt i Älvdalen i Sverige, hvor de blev anvendt indtil begyndelsen af 1900-tallet.

De fleste kendte og bevarede indskrifter med dalruner er skåret ud i træ og de ældste af disse er fra 1500-tallet. Størstedelen af dalruneindskrifter er fundet i bygderne ved Älvdalen i landskabets nordlige del. 

Med tiden fik flere af runerne stadig større lighed med tilsvarende tegn i det latinske alfabet. Til og med Å, Ä og Ö blev indlånt.

Se også
 Elvdalsk

Eksterne henvisninger 

 ku: Trið råðstemną um övdalskų (Tredje konference om elvdalsk) 
 Fornvännen 1906 (på svensk) På siden 90 findes en sammenstilling af dalruner fra oversat 1600- og 1700-tallene, i tabelform.

Runologi
Sophia Amalia Marschalk

Sophia Amalia Marschalk var en svensk (oprindeligt dansk) hofdame. Hun var kammerfrøken og yndling hos den svenske dronning Ulrikke Eleonore af Danmark.

Hun blev hoffrøken hos prinsesse Ulrika Eleonora af Danmark i 1678 og fulgte med til dennes bryllup i Sverige i 1680. I Sverige gjorde Marschalk formelt set aldrig tjeneste som hofdame, men hun forblev hos Ulrika Eleonora under hele dennes tid som dronning og gjorde i praksis tjeneste som kammerjomfru (kammerfrøken). Til trods for at hun ikke stod indskrevet som hofdame, bespistes hun ligesom de øvrige hofdamer af hofhusholdningen. Hun var en nær ven og yndling hos Ulrika Eleonora, og sammen med overhofprædikanten Johan Carlberg, Maria Elisabeth Stenbock og Anna Maria Clodt skal hun have tilhørt Ulrikke Eleonores nærmeste omgangskreds.

Det var Marschalck, der havde til opgave at administrere Ulrika Eleonoras omfattende velgørenhedsprojekter som sekretær. Marschalk var en betydningsfuld person ved hoffet på grund af sin nærhed til Ulrika Eleonora og sin mulighed for at skaffe andre foretræde hos hende. Af samme grund var der så mange, der ønskede at opsøge Marschalck, at hun på et tidspunkt fik ry for at være endnu vanskeligere at få fat i end Ulrika Eleonora selv. Et eksempel på dette var Catharina Wallenstedt, som i 1685 nævnte, at hun havde vanskeligt ved at få adgang til dronningen; da Marschalk et år senere endelig besøgte hende, beskriver hun sig selv, som om hun var lige så tilfreds, som hvis dronningen selv var kommet, og mente, at mange ville misunde hende dette. Marschalck fik et godt omdømme i den svenske samtid og berømmedes for sin konversationsevne.

Efter Ulrika Eleonoras død 1693 forlod Marschalck Sverige og bosatte sig i Tyskland, hvor hun blev abbedisse i et evangelisk kloster. Efter en tid forlod hun dog klostret og overgik i Pfalz til katolicismen. Hun døde i Paris.

Noter

Litteratur 
 Eva Österberg, red (1997). Jämmerdal & Fröjdesal. Kvinnor i stormaktstidens Sverige. Stockholm: Atlantis AB. 
 Fabian Persson (1999). Servants of Fortune. The Swedish court between 1598 and 1721. Lund: Wallin & Dalholm. 
 Berättelser ur svenska historien / 19. Karl den elftes historia. H. 5. Karl den elfte och hans samtida av konungahuset och af högadels- och råds-partierna

Hofdamer fra Danmark
Danskere i 1600-tallet
Adel fra Danmark
Leeds Castle

Leeds Castle er et slot i Kent i England omkring 8 km sydøst for Maidstone. Der har ligget en borg på stedet siden 1119. I 1200-tallet kom det i  Edvard 1.s besiddelse og blev hans favoritresidens. I 1500-tallet brugte Henrik 8. det som residens for sin 1. kone, Katharina af Aragonien. Størstedelen af slottet dateres til 1800-tallet og er bygget på en ø i en sø, der er formet af floden Len øst for landsbyen Leeds. Det har været åbent for offentligheden siden 1976.

Se også  
 Liste over borge og slotte i England
 Haver i England

Referencer

Eksterne henvisninger 

Officiel side
Bibliography of sources related to Leeds Castle

Slotte i Kent
Moriz Benedikt (neurolog)

Moriz Benedikt (født 4. juli 1835 i Eisenstadt, død 14 april 1920 i Wien) var en tysk læge.

Benedikt blev professor i nervepatologi og elektroterapi ved Wiens Universitet. Han grundlagde, sammen med Cesare Lombroso, kriminalantropologien. Blandt hans fremste arbejder må nævnes Elektrotherapie (1868, 2. udgave 1874-76), Anatomische Studien av Verbrecher-Gehirnen (1879) samt Zur Psychophysik der Moral (1875).

Kilder 
 Svensk uppslagsbok. Malmö 1939

Neurologer
Læger fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Tyskere i 1900-tallet
Svensk uppslagsbok
Moriz Benedikt (journalist)

Moriz Benedikt (født 27. maj 1849 i Quastchitz, Mähren, død 18. marts 1920 i Wien) var en østrigsk publicist. 
  
Benedikt blev 1872 medarbejder i og 1881 udgiver af "Neue Freie Presse", hvis hovedejer han efterhånden blev og hvilken avis han ledede i anti-tjekkisk ånd.

Kilder 

 

Journalister fra Østrig
Chefredaktører
Østrigere i 1800-tallet
Østrigere i 1900-tallet
Personer fra Mähren
Ugglan
Neuschoo

Neuschoo er en kommune i Samtgemeinde Holtriem i Landkreis Wittmund, i den nordvestlige del af den tyske delstat Niedersachsen.

Geografi 
Neuschoo grænser til (med uret fra vest) kommunerne Westerholt, Utarp, Schweindorf og Ochtersum (alle i Samtgemeinde Holtriem), kommunen Moorweg (Samtgemeinde Esens), kommunen e Blomberg (Samtgemeinde Holtriem) sam mod syd til Dietrichsfeld og Tannenhausen i bykommunen Aurich.

Eksterne kilder/henvisninger 

 Samtgemeinde Holtriem
 Befolkning 31. december 2013 (Tabel K1020014) Landesbetrieb für Statistik und Kommunikationstechnologie Niedersachsen, 102 Bevölkerung - Basis Zensus 2011. Tysk hjælpeside til statistikken

Kommuner i Niedersachsen